title: Equus zebra
text: A zebra de montanya (Equus zebra (L., 1758)) ye una especie de zebra natural d'as rechions más deserticas y semideserticas d'o sud d'Africa. Como altras especies de zebras tienen o cuerpo rayato, pero son destintas d'as altras porque as rayas suyas se prolargan dica las patas, y tienen por baixo d'a tripa un debuixo caracteristico, y una papada en a garcha, caracteristicas unicas d'a especie.
  
  Os grupos que forman son de 5 a 10 individuos, anque tamién bi ha grupos más numerosos. Por a sequera d'o suyo ambiente solen vivir cerca de l'augua, en dó que os mastos encorren y molestan as fembras. Os mastos no son guaire territorials, pero en a epoca de reproducción prenen posicions arredol d'a fembras, ta las quals miran d'acercar-se, y quan las aturan en aplegan tantas como pueden. Os harems son poco estables y os mastos mesmos están siempre mirando de fer-se con as fembras d'os altros, razón por qual a ormino se peleyan entre ellos.
  
  S'alimentan de pastura, anque o ramoneyo tamién lo practican.
  
  Imachens
  
  Vinclos externos 
  
   
   
  
  zebra